ky en kk ky ru ru ky ky ru ru ru bg ru ru ru en hbs_cyr ru ky hu ky ru uk ky ru ky ky ky ky ky ky ky ky ky ky ky ky ky ky ky ky ky ky ky ky ky ky ru hu ru ky ru tt ru tt ru ru ru ru ky ru ru ru ky ru uk bg ky ru ky ru ky ru ky ru kk ru be ru ky ru ru ky ru mn ru av ru kk ru ky ru ky ru ky ru ky ru
"Агым", 09.10.09 - 17-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
АДАТ-МҮНӨЗ: Аябай шок элем, адам чоңойгон сайын токтолот экен. Кээде шайырдыгым күч алганы менен өзүм жашоого олуттуу көз караштамын. Берешенмин. Сараңдык деген жок менде. Ачык көңүлмүн. Бирөөнү капа кылгым келбейт. Бирөөгө катуу айтып алсам, кайра барып кечирим сурамай адатым бар.
БАЛАЛЫГЫНДА: Эжелериме жигиттерди жолотчу эмесмин. Атургай, мектепте деле донжуан балдардан кыздарды коруп турчумун. Шок болсоң, көп нерсеге бат көзүң ачылып, ак-караны эрте түшүнүп калат экенсиң. Чоңойгондо аскер же учкуч болом дечүмүн. Балдарды чогултуп алып, өзүм дайым генерал болор элем. Ошондон улам лидердик да менде жакшы өрчүгөн. Өзүмдөн улуу адамдар менен көп жүрүп, куракташ балдардан эрте чоңойдум.
БИРТУУГАН: Жалгыз Жамиля аттуу эжем бар. Ысык достордойбуз. Проблемаларыбыз чыкса, экөөбүз бири-бирибизден жардам аябайбыз. Экөөбүз аябай сырдашпыз. Андан эч нерсени жашыралбайм. Болгонун бүт төкпөй-чачпай айтып берем. Өзү эле эмес, курбулары да чыгармачылыгыма көз салып турушат. Жезделүү болгонго азыр эрте деп санайм. Иштеп, бутуна туруп алганда турмушка чыкканы туура го…
КЫЗЫККАНЫ: Фотомонтаж жасоону жактырам. Режиссердукту терең өздөштүргүм келет. Продюсерим Канат Култаевди ээрчип жүрүп, бул жаатында көп нерсени үйрөнүп алдым. Берүү эфирден кетерде кокус оператор келбей калса, камерага туруп алчумун. Адам көп нерсени үйрөнүүгө мүмкүнчүлүгү жетет. Кудайым адам баласынан акыл аяган эмес. А биз көп учурда жалкоолукка алдырабыз.
КОРКУУ СЕЗИМИ: Жакындарымды жоготуп алыштан, кыямат-кайымдан чочулайм. Андан сырткары, жыландан өлөрчө корком. Бир ирет талаада иштеп жүрсөк, мен оруп аткан чалгыга жылан оролуп алган экен. Ошондо бир катуу чочуп калгам.
ДИНГЕ МАМИЛЕСИ: Кичинемден эле апама сөз бергем: бутума турганда Меккеге алпарам. Бул мусулмандын парзы. Таятам да Меккеге барып келген. Жаңы келгенинде таятам тилиме ырым кылып түкүргөн эле. Эки окуу бар, бири ишке керек, экинчиси жалган дүйнөдөн өткөндө пайдасы тиет дешет эмеспи. Кудай буюрса, экөөнү тең алып кеткеним жакшы. Кээде жума намазга барам. Пайдасы - жан дүйнөң жеңил, иштериң ийгилик менен коштолуп, түз жүрөсүң.
ТУТУНГАН ЫРЫМ-ЖЫРЫМЫ: Босогону, сахнаны аттаганда, жолго чыкканда "Бысмылда" деп кадам таштайм. Муну ыр жазып же клип тартып атканда да колдоном. Мектепте экзаменге эч даярданчу эмесмин. Сынакка киргенде ошол кабинетте илинип турган улуу окумуштууларга кайрылып, жардам сурар элем. Кээде коюу көздөрүм үчүн деле жакшы баа алып чыгып кеткен учурларым да болгон.
МАХАБАТКА МАМИЛЕСИ: Чыныгы сүйүү бар экенине ишенип жашайм. Кезигеримди да билем. Ошол күтүү менен күн кечирем. Ага бараткан жолдо мен изденүүдөмүн.
ТАБИТ: Кудайга шүгүр, табитим дурус. Эркин, аралаш стилди жактырам. Назик, сулуу, акылдуу, чачы узун, кашы-көзү өзүмдүкүндөй (күлүп), түшүнүктүү, шайыр кыздар жагат.
АЛАКА-КАТЫШ: Жакында эле канча жыл көрбөгөн туугандарымды таптым. Атам Ысык-Көлдөн. Жериме барып, туугандарым менен таанышып келдим. Катташа баштадык. Нью-Йоркто бир эжем бар. Жакында эле телефон номурун таптым. Кудай буюрса, ал менен да байланышып турабыз. Кичинемден бери көрүшө элекпиз. Биз башка жакка көчүп кеткенде, туугандар бизди табалбай калышкан. Ушунчалык жакшы туугандарым бар экен, ыраазы болдум. Катышты дагы бекемдөөгө аракет кылам. Кээде иш менен жүрүп, кабар алалбай калам. Ага таарынышпастыр.
ДОСТУК: Кичинемден чогуу өскөн досторум азыр да мени сыйлап турушат. Досторум аябай көп. Бирок, өзүңдөн башкага ишенбе деп коюшат. Муну да акылга түйө жүрөм. Бүгүн дос, эртең таштап кеткендер да болорун көрдүм. Башында албетте, таарыныч болот. Алардан ушундайды күтпөгөнүмдү айтам. Мамилем да мурдагыдан сууп калат. Бирок, мен турмушта кечиримдүүмүн. Бир досум мен мамиле түзүп жүргөн кызды сүйчү экен. Кыздын да көңүлү ага ооп жүрүптүр. Аны ал экөөнөн эмес, башкалардан угуп калып: "Бактылуу болгула!" деп гана басып кеткем. Достук үчүн мен көкүрөктөгү сезимдерди өчүрүүгө даярмын. Кээде жайнаган балдар арасындагы мушташта жалгыз мени таштап кеткен "дос" балдар да болгон. Мындайда адамдын ким экендиги айкын боло түшөт. Кудай кут кылсын, ушул тапта сыр бөлүшкөн эң жакын эки досум бар.
САЛТ-САНААГА ПИКИРИ: Алып качууга таптакыр макул эмесмин. Орус мүнөз болуп көп салтты билбей калыпмын. Азыр четинен үйрөнүп келатам. Кой союуга да жакында эле аралаштым. Кыргыз жигит болгон соң, кой союп, жиликтегенди билүү сөзсүз керек экен.
ЖЕКЕ КӨЗӨМӨЛ: Кичүү болгон жерде кичүүдөй, улуу болгон жерде улуудай алып жүрөм өзүмдү. Анан да бүгүнкү ишти эч качан эртеңкиге калтырбоого тырышам. Досторум го кечирер, ал эми башка жерде сөгүнүүгө өзүмө жол бербейм.
САЯСАТКА КӨЗ КАРАШЫ: Дүйнөдө, Кыргызстанда не болуп жатканынан кабар алып турам, бирок, саясатка таптакыр кызыкпайм. Саясат чөйрөсү мен үчүн эмес.
СПОРТ: Сууда сүзүү, волейбол, баскетбол, футбол, чоң теннис, жеңил атлетика, грек-рим күрөшүнө барып жүрдүм. Дайым бир формада кармалып жүргөн жакшы. Ден соолук үчүн спорт адамга сөзсүз керек. 50 жаштан кийин да форманы жоготпоого аракет кылам.
СПИРТ ИЧИМДИГИ: Майрамдарда сырадан ууртап коебуз. Арактын өзү тургай, жыты да жакпайт.
СӨЗ КУРЖУНУ: Кыргыздын нукура сөздөрүн колдонуп сүйлөгүм келет. Бирок, бул жаатында дагы үйрөнчү нерсе арбын.
ЭС АЛУУ АДАТЫ: Бүт нерсени унутуп коем. Чыныгы эс алуу ушундай болуш керек. Ишти мээден чыгарам, телефонду өчүрөм. Жайында Көл, кышында тоодо лыжа, сноубордго барам.
МОДА: Апамдын "кийимге көп кызыкпаш керек, ал бүгүн бар, эртең жыртылат. Курсакты ойло, кийим жыртылса тигип аласың, ден соолукка кам көрбөсөң аны эртең калыптандырыш кыйын" деген сөзү бар. Ушул дайым эсте. Сахнага кийип чыккан кийимден башка кийимге көңүл деле бөлбөйм. Башкысы, таза, бүтүн болсо болду. Кыздар жигиттердин бут кийимин карайт эмеспи. Мен дайым бут кийимди таза кармайм.
МАТЕРИАЛДЫК АБАЛЫ: Кудайга шүгүр! Мен кандай акча тапсам да, биринчи апама жөнөтөм. Эч качан өзүмө биринчи сарптабайм.
Жазып алган Айнагүл САПАРБЕК кызы
кыргыз тилиндеги гезит "Агым"
email • архив • редакция
Бакыт Бешимов кимден качкан?
Миллиондор кайда, Бакыт мырза?
Мылжың бийликке кылжың оппозициябы?
Мансап жолу партия тепкичинен турабы?
"Бахтыярды Зикирбаев атайын өлтүрүптүр"
100 млн. сомду КИМ "жутту"?
"Орто" баа алган ким?
Алкоагенттиктен алко эмес, акча жардам
"Омор Султанов өзүнүн ырларын өзү жакшы окуп алган акын"
Жапондордо да мүшкүл көп
"…Миң кыялды ким тыяр"
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
"Ушул адамга кезиккениме эч өкүнбөйм"
Албуут темпераменттен чыккан ашкере канкор
Издейм сени, арасынан элдердин...
Кимди ким соет болду экен?